დოქტორ ჯეფრი კლაინბერგის საჯარო ლექცია: „როგორ ახდენს ჯგუფური ფსიქოთერაპია ემოციური იარების განკურნებას კლინიკაში, თემსა და მთელ მსოფლიოში“
2015-06-19 11:00 (Asia/Dubai)
19 ივნისს, 11:00 საათზე, ილიას სახელმწიფო უნივერსიტეტის E117 აუდიტორიაში (ფსიქიკური ჯანმრთელობის რესურსცენტრში), საქართველოს ჯგუფური ფსიქოთერაპიის ასოციაციისა და ილიას სახელმწიფო უნივერსიტეტის ფსიქიკური ჯანმრთელობის რესურსცენტრის მოწვევით, მეცნიერებათა დოქტორი, ამერიკის ჯგუფური ფსიქოთერაპიის ასოციაციის ვიცეპრეზიდენტი და ჯგუფური ფსიქოთერაპიის სახელმძღვანელოს თანარედაქტორი, ჯეფრი კლაინბერგი, წაიკითხავს საჯარო ლექციას თემაზე: „როგორ ახდენს ჯგუფური ფსიქოთერაპია ემოციური იარების განკურნებას კლინიკაში, თემსა და მთელ მსოფლიოში“.
ლექცია ტარდება ჯგუფური ფსიქოთერაპიისა და ჯგუფური პროცესის საერთაშორისო ასოციაციის ფინანსური ხელშეწყობით და ეძღვნება ჯგუფური ფსიქოთერაპიის როლს ფსიქიკური ჯანმრთელობის სფეროში.
მომხსენებელი წარადგენს ჯგუფური ინტერვენციის (ჩარევის) უნიკალურ წვლილს ფსიქიკური აშლილობების, თემის ფსიქიკური ჯანმრთელობისა და ტრავმის დაძლევის სფეროებში. ასევე, განიხილავს სხვადასხვა გარემოსა და კულტურაში აღმოცენებულ შემთხვევებს და ისაუბრებს სტიგმისა და სხვა ანტიჯგუფური ძალების შესახებ.
ლექციის შემდეგ გათვალისწინებულია დისკუსია, სადაც დამსწრე აუდიტორიას ექნება შესაძლებლობა, გამოთქვას აზრი იმის შესახებ, თუ როგორ შეიძლება მოერგოს ჯგუფური თერაპიის მეთოდი საქართველოს რეალობას.
დრო: 19 ივნისი, 11:00 საათი
ადგილმდებარეობა: ილიას სახელმწიფო უნივერსიტეტის E117 აუდიტორია (ფსიქიკური ჯანმრთელობის რესურსცენტრი, ჩოლოყაშვილის გამზ. 3/5)
სამუშაო ენა: თანმიმდევრული თარგმანი ინგლისურიდან ქართულ ენაზე იქნება უზრუნველყოფილი.
დასწრება თავისუფალია.

საერთაშორისო ექსპერტის, ლარი ბლექის საჯარო ლექცია: მწვანე ეკონომიკა – რესურსების მდგრადი მართვა და ნარჩენების გადამუშავება
2015-06-22 14:00
22 ივნისს, ორშაბათს, 14:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” საქართველოში აშშ-ის საელჩოს მიერ მოწვეული საერთაშორისო ექსპერტი, Waste Management McDonough Innovation Collaborative-ს მთავარი მრჩეველი და ბიზნესდეველოპერი ლარი ბლექი (Larry Black) წაიკითხავს
საჯარო ლექციას თემაზე: მწვანე ეკონომიკა – რესურსების მდგრადი მართვა და ნარჩენების გადამუშავება.
ლექციაზე განხილული იქნება შემდეგი თემები: რა შესაძლებლობები არსებობს ნარჩენების გადამუშავების კუთხით; როგორ შეიძლება შევამციროთ პროდუქტების და მათი შესაფუთი მასალის მავნე ზემოქმედება გარემოზე; როგორ უნდა წავახალისოთ ნარჩენების გადამუშავება.
დრო: 22 ივნისი, 14:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი”
დასწრება თავისუფალია.

ილიაუნის ლიტერატურულ კლუბში - შეხვედრა მწერალ ნინო ხარატიშვილთან
2015-06-22 19:00
22 ივნისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” გამომცემლობა „ინტელექტი“ და ილიაუნის ლიტერატურული კლუბი გიწვევთ შეხვედრაზე მწერალ ნინო ხარატიშვილთან.
გერმანულენოვანი ქართველი მწერალი, ნინო ხარატიშვილი, წარადგენს საკუთარ რომანს „ჟუჟა“, რომელიც გამომცემლობა „ინტელექტმა“ გერმანულიდან თარგმნა და გამოსცა 2014 წელს. მწერალი, მთარგმნელ ნინო ბურდულთან ერთად, ისაუბრებს პიესების კრებულზე და რომანზე „ჩემი ნაზი ტყუპისცალი“, რომელიც ქართულ ენაზე უახლოეს მომავალში გამოიცემა.
ნინო ხარატიშვილი დაიბადა 1983 წლის 8 ივნისს, თბილისში. დაამთავრა შოთა რუსთაველის თეატრისა და კინოს უნივერსიტეტის კინოდოკუმენტალისტიკის ფაკულტეტი. 2003 წელს ჩააბარა ჰამბურგის თეატრის აკადემიაში, დრამის რეჟისურის ფაკულტეტზე.
2008 წელს, ჰამბურგში მისი პიესა, სახელწოდებით ”Z”, ისეთი წარმატებული აღმოჩნდა, რომ მიწვეულ იქნა რამდენიმე ფესტივალზე. მას ასევე, მიღებული აქვს თეატრალური პრემიები: როლფ-მარეს პრიზი ”აგონიის” დადგმისათვის ჰამბურგის ლიხტჰოფის თეატრში და ჰაიდელბერგის თეატრალური ფესტივალის მთავარ პრიზი პიესისათვის ”ლივშტაინი”. ნინო ხარატიშვილმა სწორედ მაშინ მიიქცია გამომცემლობის ”ფერლაგ დერ აუტორენ” ყურადღება. მისი პიესები წარმატებით იდგმება ვენაში, მოსკოვში, ვისბადენში, ბერლინში, ჰამბურგში, თბილისში, ბრუხზალში, გიოტინგენში, საარბრიუკენში.
2010 წელს ნინო ხარატიშვილს გადაეცა გერმანული წიგნის პრემია სადებიუტო რომანისთვის ”ჟუჟა”. ის გახდა ადალბერტ ფონ შამისოს პრემიის ლაურეატიც, რომელსაც ბავარიის ხელოვნების აკადემია და რობერტ ბოშის ფონდი გადასცემს ლიტერატორებს.
2011 წელს რომანისთვის ”ჩემი ნაზი ტყუპისცალი” ნინო ხარატიშვილმა დამოუკიდებელ გერმანელ გამომცემელთა პრემია მიიღო.
2014 წელს გერმანულ ენაზე გამოსულმა მესამე რომანმა – ”მერვე სიცოცხლე (ბრილკასთვის)” – ავტორს დიდი პოპულარობა მოუტანა მთელ გერმანიასა და მის საზღვრებს გარეთ.
ნინო ხარატიშვილის წიგნები თარგმნილი და გამოცემულია ინგლისურ, იტალიურ, ფრანგულ, პოლონურ, ბერძნულ, ჰოლანდიურ, თურქულ, ბულგარულ და ქართულ ენებზე.
დრო: 22 ივნისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ირანული ენების კვლევის VI საერთაშორისო კონფერენცია
2015-06-23 10:30
23-26 ივნისს, 10:30 საათიდან, ილიას სახელმწიფო უნივერსიტეტის G106 აუდიტორიაში გ. წერეთლის აღმოსავლეთმცოდნეობის ინსტიტუტში ჩატარდება ირანული ენების კვლევის VI საერთაშორისო კონფერენცია. კონფერენციაზე წარმოდგენილი იქნება მოხსენებები ირანული ენების სხვადასხვა ასპექტის შესახებ – ირანული ლინგვისტიკის ფორმალური თეორიული პერსპექტივები, კომპიუტერული ლინგვისტიკა, ნეიროლინგვისტიკა, ტიპოლოგიური, დიაქრონული და ფუნქციონალური პერსპექტივები, სოციალური და ეთნოლინგვისტიკა, ქართულ-ირანული ენობრივი ურთიერთობები და ა.შ. კონფერენციაში ქართველ მეცნიერებთან ერთად, მონაწილეობას მიიღებენ გერმანელი, ფრანგი, ირანელი, შვედი, ფინელი, ამერიკელი, ინგლისელი და სხვა უცხოელი მეცნიერები.
კონფერენციის პროგრამა იხილეთ აქ.
დრო: 23-26 ივნისი, 10:30 საათიდან
ადგილმდებარეობა: ილიას სახელმწიფო უნივერსიტეტის G106 აუდიტორია (გ. წერეთლის ქ. №1)
დასწრება თავისუფალია.

კახაბერ გოშაძის საჯარო ლექცია: პირადი ცხოვრების ხელშეუხებლობა - მითი თუ რეალობა?
2015-06-23 14:00
23 ივნისს, სამშაბათს, 14:00 საათზე, ილიას სახელმწიფო უნივერსიტეტის კონსტიტუციური კვლევების ცენტრის ორგანიზებით, ილიას სახელმწიფო უნივერსიტეტის მოწვეული ლექტორი და პერსონალურ მონაცემთა დაცვის სპეციალისტი, კახაბერ გოშაძე, წაიკითხავს საჯარო ლექციას თემაზე – “პირადი ცხოვრების ხელშეუხებლობა – მითი თუ რეალობა?”
საჯარო ლექციის ფარგლებში განხილული იქნება პირადი ცხოვრებისა და პერსონალურ მონაცემთა დაცვასთან დაკავშირებული აქტუალური და საკვანძო საკითხები. ლექციის შემდეგ გათვალისწინებულია დისკუსია.
დრო: 23 ივნისი, 14:00 საათი
ადგილმდებარეობა: ილიას სახელმწიფო უნივერსიტეტის B 101 აუდიტორია (ჭავჭავაძის გამზ.: №32)
დასწრება თავისუფალია.

პაატა შეშელიძის საჯარო ლექცია: „ბასტია, მიზესი, ლეონი - სამი ნაბიჯი თავისუფლებისკენ“
2015-06-23 18:00
23 ივნისს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, ახალი ეკონომიკის სკოლის პრეზიდენტი და თავისუფალი ეკონომიკის ინსტიტუტის თანადირექტორი, პაატა შეშელიძე, წაიკითხავს საჯარო ლექციას თემაზე: „ბასტია, მიზესი, ლეონი – სამი ნაბიჯი თავისუფლებისკენ“.
დრო: 23 ივნისი, 18:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

რატი ამაღლობელის “სიტყვის სახელოსნო”: ვაგნერი და პრე-რაფაელიტები გალაკტიონის ”არტისტულ ყვავილებში”
2015-06-24 19:00
24 ივნისს, ოთხშაბათს, 19:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, რატი ამაღლობელი ისაუბრებს შემდეგ თემებზე: მე-19 და მე-20 საუკუნეების მიჯნა – ტექნიკური პროგრესი; ქრისტიანობისა და წარმართობის ხელახალი შეხვედრა ვაგნერთან და პრე-რაფაელიტებთან; მფრინავი ჰოლანდიელი და ტანჰოიზერი; პოეტების შეჯიბრი ვარტბურგის ციხე-კოშკში; ვენუსი და გრაალი; ვაგნერიანული და პრე-რაფაელიტური იმპულსები გალაკტიონის ”არტისტულ ყვავილებში”. მოწვეული სტუმარი, მსახიობი ნატო მურვანიძე დამსწრე აუდიტორიას წაუკითხავს ლექსებს გალაკტიონ ტაბიძის კრებულიდან ”არტისტული ყვავილები”.
დრო: 24 ივნისი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

კალიფორნიის უნივერსიტეტის პროფესორის, ჰარშა რამის, საჯარო ლექცია - „ქართული ლხინის ლიტერატურული საწყისები: ნაციონალური ტრადიციის კოსმოპოლიტური პოეტიკა“
2015-06-24 19:00
24 ივნისს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის სოციალური და კულტურის კვლევების ინსტიტუტის ორგანიზებით, გაიმართება კალიფორნიის (ბერკლის) უნივერსიტეტის შედარებითი ლიტერატურათმცოდნეობის პროფესორის, ჰარშა რამის საჯარო ლექცია – „ქართული ლხინის ლიტერატურული საწყისები: ნაციონალური ტრადიციის კოსმოპოლიტური პოეტიკა“. ლექცია გაიმართება ინგლისურ ენაზე, თანმიმდევრული ქართული თარგმანით.
ჰარშა რამი – ბერკლის (კალიფორნიის) უნივერსიტეტის შედარებითი ლიტერატურათმცოდნეობისა და სლავური ენებისა და ლიტერატურების ფაკულტეტის პროფესორი. ჰარშა რამის აკადემიური საქმიანობა და ინტერესი მრავალ დისციპლინაზე, რამდენიმე საუკუნესა და თითქმის სამყაროს ნახევარზე ვრცელდება, მათ შორის რუსულ, ქართულ ინდურ და იტალიურ ლიტერატურებზე, შედარებით მოდერნულობებსა და ნაციონალიზმის, იმპერიალიზმისა და კოსმოპოლიტიზმის თეორიებზე. მის ნაშრომებში რუსული და ევროპულ რომანტიზმი, სიმბოლიზმი და ავანგარდია განხილული. ამ დროისთვის მისი ბოლო ნაშრომია „იმპერიული ამაღლებული: იმპერიის რუსული პოეტიკა“ (2003). მისი მომავალი პროექტის სათაურია „გზაგასაყართა ქალაქი: ტიფლისური მოდერნიზმი და რუსულ-ქართული შეჯახება“.
„ქართული ლხინის ლიტერატურული საწყისები: ნაციონალური ტრადიციის კოსმოპოლიტური პოეტიკა“
ლხინის, სმისა და სადღეგრძელოს გაერთიანებით ქართულმა ნადიმობამ ნაციონალური შტრიხის სტატუსი შეიძინა. მაგრამ რამდენად უნიკალურია ქართული ლხინი? როგორც ჩანს, სადღეგრძელოს ქართული პრაქტიკა ღრმად ლიტერატურული მიმოცვლის ნაყოფია, რომელიც კავკასიის რეგიონის ფარგლებს სცდება და რომანტიკული პოეზიის რუსულ და ბრიტანულ ტრადიციებზე მიუთითებს. ამ გენეალოგიის გამოკვლევა აჩვენებს, თუ როგორ გამოიწრთო „ნაციონალური“ ზნე-ჩვეულება მეცხრამეტე საუკუნის ქართულ და რუსულ ელიტებს შორის წარმართული სოციალური ინტერაქციებისგან. ამგვარად, ჩემი მოხსენება კონტრიბუციაა ნაციონალურს, იმპერიულსა და კოსმოპოლიტურს შორის არსებული მიმართებების გარშემო მიმდინარე დებატებში და ცდილობს, აჩვენოს, თუ როგორ შეიძლება ლიტერატურის ისტორიამ და ფილოლოგიამ პროდუქტიული დიალოგი აწარმოოს პოსტსაბჭოთა ანთროპოლოგიასა და რუსული ისტორიოგრაფიის „იმპერიულ შემობრუნებასთან“.
დრო: 24 ივნისი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

შეხვედრა სტრასბურგის მოსამართლეებთან
2015-06-25 15:00
25 ივნისს, 15:00 საათზე, ილიას სახელმწიფო უნივერსიტეტის B202 აუდიტორიაში, ილიაუნის სამართლის სკოლას, საქართველოს საკონსტიტუციო სასამართლოს ეგიდით, ეწვევიან სტრასბურგის მოსამართლეები:

Mr. Josep Casadevall- Vice-President of European Court of Human Rights (Andorra) accompanied by his spouse Ms. Maria Cinta Palle Allis.
Ms. Ganna Yudkivska – Judge of European Court of Human Rights (Ukraine)
Ms. Nona Tsotsoria – Judge of European Court of Human Rights (Georgia)
Ms. Fatos Araci – Deputy Section Registrar )

სტრასბურგის მოსამართლეები გამართავენ შეხვედრას ილიას სახელმწიფო უნივერსიტეტისა და სხვა უნივერსიტეტების სტუდენტებთან. შეხვედრა წარიმართება კითხვა-პასუხის რეჟიმში.
შეხვედრის ენა: ფრანგული (თანმიმდევრული ქართული თარგმანით)
დრო: 25 ივნისი, 15:00 საათი
ადგილმდებარეობა: ილიას სახელმწიფო უნივერსიტეტის B202 აუდიტორია (ჭავჭავაძის გამზ. №32)

ტალინ ლინდსი: "მიღება სამაგისტრო პროგრამებზე ამერიკულ უნივერსიტეტებში"
2015-06-25 17:00
25 ივნისს, 17:00 საათზე, ილიას სახელმწიფო უნივერსიტეტის A101 აუდიტორიაში, სამხრეთ კავკასიის კვლევის ამერიკული ინსტიტუტის (არისკი) საქართველოს ფილიალი გიწვევთ საჯარო ლექციაზე – “მიღება სამაგისტრო პროგრამებზე ამერიკულ უნივერსიტეტებში”.
ლექციას წაიკითხავს ტალინ ლინდსი (სამხრეთ კავკასიის კვლევის ამერიკული ინსტიტუტი და პარდუს უნივერსიტეტი).
დრო: 25 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
ლექციის ენა: ინგლისური
დასწრება თავისუფალია.
დამატებითი ინფორმაციისთვის იხილეთ www.arisc.org.
*****
არისკი ეწინააღმდეგება ადამიანთა დისკრიმინაციას რასის, ფერის, ეროვნების, რელიგიის, სქესის, ფიზიკური და ფსიქიკური შეზღუდულობის, ჯანმრთელობის მდგომარეობის, წინაპრების, ოჯახური მდგომარეობის, ასაკის, სექსუალური ორიენტაციის, ან ვეტერანის სტატუსის გამო.

ჯეფრი იუჯინიდისის ”თვითმკვლელი ქალწულები“ - წიგნის პრეზენტაცია
2015-06-25 19:00
25 ივნისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი და გამომცემლობა” დიოგენე“ გიწვევთ სერია ”ამერიკელების“ მორიგი წიგნის, ჯეფრი იუჯინიდისის რომანის – ”თვითმკვლელი ქალწულები“ – პრეზენტაციაზე. რომანს მთარგმნელი თამარ ლომიძე და პოეტი და მთარგმნელი გია ჯოხაძე წარადგენენ.
”თვითმკვლელი ქალწულები” ბერძნული წარმოშობის ამერიკელი მწერლის, ჯეფრი იუჯინიდისის (1960) პირველი რომანია, რომლის მიხედვითაც ცნობილმა ამერიკელმა რეჟისორმა, სოფია კოპოლამ სრულმეტრაჟიანი ფილმი გადაიღო. გასული საუკუნის 70-იან წლებში, მიჩიგანის შტატის ქალაქ გროს-პოინტში, ლისბონების ოჯახში მომხდარ ტრაგიკულ მოვლენებს ერთმნიშვნელოვანი ახსნა არ აქვს. ლისბონების გოგონების – ერთი შეხედვით, ჩვეულებრივი ამერიკელი მოზარდების – თითოეული ნაბიჯი თავზარდამცემად ლოგიკურიცაა და, ამავე დროს, ალოგიკურიც. სიცოცხლისა და სიყვარულის წყურვილი, სქესობრივი ლტოლვა, თავისუფლებისკენ სწრაფვა საბედისწეროდ სახეცვლილი წარმოგვიდგება ჯეფრი იუჯინიდისის ამ წიგნში.
დრო: 25 ივნისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

გიორგი მელაძის საჯარო ლექცია: რელიგიის ორგანიზაცია
2015-06-26 19:00
26 ივნისს 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ტოლერანტობის სკოლის ფარგლებში, გიორგი მელაძე წაიკითხავს საჯარო ლექციას თემაზე – რელიგიის ორგანიზაცია.
საჯარო ლექციების ციკლი ტოლერანტობის სკოლის ფარგლებში ახალი პროექტია, რომელსაც ტოლერანტობისა და მრავალფეროვნების ინსტიტუტი (TDI), ილიას სახელმწიფო უნივერსიტეტთან ერთად, 2015 წლის თებერვლიდან ახორციელებს ყოველ პარასკევს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“.
ტოლერანტობის სკოლის სალექციო კურსი მოიცავს 12 საჯარო ლექციას და ხორციელდება ჰოლანდიის საელჩოს მხარდაჭერით, პროექტის -„ტოლერანტობის, რელიგიის თავისუფლებისა და ადამიანის უფლებების დაცვის ხელშეწყობა საქართველოში“ – ფარგლებში.
ტოლერანტობის სკოლის მიზანია, ხელი შეუწყოს ახალგაზრდებში ტოლერანტობის, რელიგიის თავისუფლებისა და სეკულარული პრინციპების შესახებ ცოდნის გაღრმავებასა და აღნიშნულ საკითხებზე დისკუსიას.
ლექციებს აღნიშნულ თემებზე წაიკითხავენ მოწვეული ლექტორები და მკვლევრები როგორც ილიას სახელმწიფო უნივერსიტეტიდან, ასევე სხვა უნივერსიტეტებიდან და კვლევითი ორგანიზაციებიდან. ლექციების შემდეგ გათვალისწინებულია დისკუსია.
ლექციის დრო: 26 ივნისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

უნიმარკეტი სტიქიით დაზარალებულთა დასახმარებლად
2015-06-27 12:00
ილიას სახელმწიფო უნივერსიტეტი-სა და ილიაუნის სტუდენტური კლუბის, ერთიანი ძალის, ორგანიზებით, 27 ივნისს, შაბათს, 12:00 საათიდან 16:00 საათამდე გაიმართება უნიმარკეტი#‎13ივნისი , რომელშიც მონაწილეობის მიღება შეუძლია ყველას. გასაყიდ ნივთებს გამოიტანენ ილიაუნის ლექტორები, ადმინისტრაცია, სტუდენტები და სხვა დაინტერესებული ადამიანები.
უნიმარკეტი#‎13ივნისი – დან შემოსული თანხა სრულად მოხმარდება 13 ივნისის სტიქიის შედეგად დაზარალებულ ოჯახებს.
იმისთვის, რომ სივრცე შესაბამისად მოწყობილი დაგახვედროთ და განსაზღვრული იყოს ყველას ადგილი და გათვალისწინებული საჭიროებები, შეგვივსეთ მარტივი, რამდენიმეველიანი სარეგისტრაციო ფორმა.
ადგილმდებარეობა: ილიაუნის A კორპუსის წინა ეზო (ილია ჭავჭავაძის გამზ. # 32)
საკონტაქტო ინფორმაცია:
599 222 871
pr@iliauni.edu.ge

ლევან ბერძენიშვილის საჯარო ლექცია - „კიდევ ერთხელ სიყვარულზე“
2015-06-29 19:00
29 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის ბოლო, შემაჯამებელი საჯარო ლექცია.
ლექციის თემაა: „კიდევ ერთხელ სიყვარულზე“
შემაჯამებელ ლექციაში ლევან ბერძენიშვილი მიმოიხილავს ყველა იმ დრამასა და პოემას, რომელთა შესახებაც მთელი წლის განმავლობაში ისაუბრა.
დრო: 29 ივნისი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

ასოცირებული პროფესორის, ვახუშტი მენაბდის, საჯარო ლექცია - ”ძალადობა კომპეტენციის ჩრდილქვეშ. პოლიციის უფლებამოსილების ლოგიკა”
2015-06-30 18:00
30 ივნისს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ილიაუნის სტუდენტური პროექტის – “Sapere Aude” – ფარგლებში, ილიას სახელმწიფო უნივერსიტეტის სამართლის სკოლის ასოცირებული პროფესორი ვახუშტი მენაბდე წაიკითხავს საჯარო ლექციას თემაზე: ”ძალადობა კომპეტენციის ჩრდილქვეშ. პოლიციის უფლებამოსილების ლოგიკა”.
დრო: 30 ივნისი, 18:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

ილიაუნის ბიზნესის სკოლის პროექტი "ბიზნესის ლიდერთა სკოლა": შეხვედრა ბიზნესკომპანიებთან
2015-07-01 13:00
1-ლ ივლისს, 13:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლა, ახალი პროექტის – “ბიზნესის ლიდერთა სკოლა” – ფარგლებში, იწვევს შემდეგ კომპანიებს: “ალდაგი”, “ფორბსი”, “ბანკი რესპუბლიკა”, “ვისოლ-ჯგუფი”, “სმარტი”, “ვენდისი”, “დანკინ დონათსი” და “მერსედესი”.
დრო: 1-ლი ივლისი, 13:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)

ზურაბ ჭიაბერაშვილი - დისკუსია თემაზე: აშშ-ის უზენაესი სასამართლოს გადაწყვეტილება ქორწინების თანასწორობის შესახებ - პოლიტიკური სამართლის ასპექტები
2015-07-01 19:00
1-ლ ივლისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ტოლერანტობის სკოლის ფარგლებში, ჩატარდება დისკუსია თემაზე: აშშ-ის უზენაესი სასამართლოს გადაწყვეტილება ქორწინების თანასწორობის შესახებ – პოლიტიკური სამართლის ასპექტები. დისკუსიას გაუძღვება ილიას სახელმწიფო უნივერსიტეტის ბიზნესის სკოლის პროფესორი ზურაბ ჭიაბერაშვილი.
დრო: 1-ლი ივლისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

რატი ამაღლობელის “სიტყვის სახელოსნო”: თანამედროვე ქართული პოეზია
2015-07-01 19:00
1-ლ ივლისს, ოთხშაბათს, 19:00 საათზე, ილიაუნის თეატრში, შეხვედრების ციკლის – პოეზია და რეციტაცია – ფარგლებში, რატი ამაღლობელი სასწავლო წლის ბოლო, შემაჯამებელ შეხვედრას გამართავს. შეხვედრის თემაა “თანამედროვე ქართული პოეზია”. “სიტყვისსახელოსნოს” სტუმრები, თანამედროვე ქართველი პოეტები – დიანა ანფიმიადი, ლია ლიქოკელი, ზვიად რატიანი, გაგა ნახუცრიშვილი, პაატა შამუგია – დამსწრე აუდიტორიას თავიანთ ლექსებს წაუკითხავენ.
დრო: 1-ლი ივლისი, 19:00 საათი
ადგილმდებარეობა: ილიაუნის თეატრი (ჭავჭავაძის გამზ. №32)
დასწრება თავისუფალია.

კონფერენცია - შესაძლებლობები ტურიზმის სფეროში ლიტვასა და საქართველოში
2015-07-02 10:00
2 ივლისს, 10:00 საათზე, ილიას სახელმწიფო უნივერსიტეტის E 301 ოთახში ჩატარდება ილიას სახელმწიფო უნივერსიტეტის და და ვილნიუსის გამოყენებითი მეცნიერებების უნივერსიტეტის ერთობლივი კონფერენცია სახელწოდებით – ”შესაძლებლობები ტურიზმის სფეროში ლიტვასა და საქართველოში” (”Opportunities in the field of tourism in Lithuania and Georgia”). კონფერენციაზე წარმოდგენილი იქნება ერთობლივად ჩატარებული კვლევების შედეგები.
კონფერენციის სრული განრიგი იხილეთ აქ.
დრო: 2 ივლისი, 10:00 საათი
ადგილმდებარეობა: ილიას სახელმწიფო უნივერსიტეტის E 301 ოთახი (ჩოლოყაშვილის გამზ. №3/5)

სამეცნიერო სესია: აკაკი წერეთელი და რუსული კოლონიალიზმი საქართველოში
2015-07-02 16:00
2 ივლისს, ხუთშაბათს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის შედარებითი ლიტერატურის ინსტიტუტი გიწვევთ აკაკი წერეთლის დაბადებიდან 175 წლისადმი მიძღვნილ სამეცნიერო სესიაზე – აკაკი წერეთელი და რუსული კოლონიალიზმი საქართველოში.
სესიაზე წარმოდგენილი იქნება სამი მოხსენება:
თამარ ლომიძე – ზოომორფული მეტაფორები აკაკი წერეთლის პოეზიაში
ლელა წიქარიშვილი – სამშობლოს გენდერული რეპრეზენტაცია აკაკი წერეთელთან და მის შემდგომ.
ცირა კილანავა – აკაკი წერეთელი და ნაციონალური დისკურსის ფორმირება
დრო: 2 ივლისი, 16:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32)
დასწრება თავისუფალია.

ილიაუნის ლიტერატურულ კლუბში: შეხვედრა სცენარისტ ქეთი დევდარიანთან
2015-07-02 19:00
2 ივლისს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი” ილიაუნის ლიტერატურული კლუბი გიწვევთ ამ სასწავლო წლის ბოლო შეხვედრაზე. კლუბის სტუმარი, სცენარისტი ქეთი დევდარიანი მიხეილ ჯავახიშვილის რომანის -”კვაჭი კვაჭანტირაძე“ – შესახებ ისაუბრებს.
დრო: 2 ივლისი, 19:00 საათი
ადგილმდებარეობა: წიგნის სახლი ”ლიგამუსი” (ჭავჭავაძის გამზ. №32)
დასწრება თავისუფალია.

CEBRA-ს დირექტორის მოადგილის, ენდრიუ რობინსონის, სემინარი: რისკის ანალიზის ინოვაციური და პრაქტიკული მეთოდები ინვაზიური მავნებლების შემცირების და თავიდან აცილების მიზნით
2015-07-03 09:00
3 ივლისს, 15:30-დან 18:00 საათამდე, ილიას სახელმწიფო უნივერსიტეტის G106 აუდიტორიაში ბიოუსაფრთხოების რისკების ანალიზის ცენტრის (CEBRA) დირექტორის მოადგილე, ენდრიუ რობინსონი, ჩაატარებს სემინარს, სახელწოდებით – რისკის ანალიზის ინოვაციური და პრაქტიკული მეთოდები ინვაზიური მავნებლების შემცირების და თავიდან აცილების მიზნით.
ენდრიუ რობინსონმა ბაკალავრის ხარისხი მოიპოვა მელბურნის უნივერსიტეტში, სტატისტიკის მიმართულებით, შემდგომში მიიღო ორი სამაგისტრო ხარისხი ტყის რესურსებსა და სტატისტიკაში, აშშ-ის შტატების მინესოტის უნივერსიტეტში, ხოლო 1998 წელს ამავე უნივერსიტეტში მოიპოვა მეცნიერებათა დოქტორის ხარისხი ტყის რესუსრების მიმართულებით.
დოქტ. რობინსომა სამუშაო გამოცდილება შეიძინა აიდაჰოს უნივერსიტეტში 1998-2005 წლებში. 2005 წელს გადავიდა მელბურნის უნივერსიტეტის მათემატიკისა და სტატისტიკის ფაკულტეტზე, უფრო ახლო წარსულში კი გახდა ბიოუსაფრთხოების რისკების ანალიზის ცენტრის (CEBRA) წევრი, სადაც ის ამჟამად გახლავთ დირექტორის მოადგილე.
დოქტ. რობინსონს აქვს მდიდარი გამოცდილება სტატისტიკური მონაცემების პრაქტიკული გამოყენების ტყის მართვის და ეკოლოგიის დარგში. ის გახლავთ სტატისტიკური გამოთვლის და გრაფიკის პროგრამული აპლიკაციების კომპლექტი “R”-ის ერთ-ერთი შემქმნელი და მხარდამჭერი. ამჟამად, დოქტ. რობინსონი თავის ექსპერტულ ცოდნას იყენებს ბიოუსაფრთხოების საკითხების და რისკის შეფასების მეთოდების განვითარების მიზნით (ამ შემთხვევაში ბიოუსაფრთხოების რისკების შეფასება გულისხმობს იმ რისკების შესწავლას, რომლებიც ეხება ადამიანის პოპულაციის, სოფლის მეურნეობის და ადგილობრივი ეკოლოგიის ინვაზიურ სახეობებსა და ახალ პათოგენებთან შეჯახებისას).
დრო: 3 ივლისი, 15:30-18:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია (გ. წერეთლის ქ. №1)
დასწრება თავისუფალია.

საინფორმაციო შეხვედრა მეცნიერებათა და ხელოვნების ფაკულტეტის პირველკურსელ სტუდენტებთან
2015-07-03 12:00
3 ივლისს, 12:00 საათზე და 15:00 საათზე, ილიას სახელმწიფო უნივერსიტეტის B 202 აუდიტორიაში ილიაუნის მეცნიერებათა და ხელოვნების ფაკულტეტი ამავე ფაკულტეტის პირველკურსელებს იწვევს მომავალი ძირითადი და დამხმარე პროგრამების პრეზენტაციაზე.
მიმდინარე, გაზაფხულის სემესტრის ბოლოს, „არგუსზე“ გაიხსნება ძირითადი და დამატებითი პროგრამების არჩევის რეჟიმი, რათა სწავლების მეორე წლიდან, ანუ 2015-2016 სასწავლო წლის შემოდგომის სემესტრიდან, საშუალება მოგეცეთ გაიაროთ თქვენთვის სასურველი სპეციალობების კურსები. იმისათვის, რომ თქვენი არჩევანი უფრო გააზრებული იყოს, ფაკულტეტის ადმინისტრაციამ დაგეგმა მეცნიერებათა და ხელოვნების ფაკულტეტის საბაკალავრო პროგრამების პრეზენტაციები.
შეხვედრას გაუძღვებიან კურიკულუმის ექსპერტები და პროფესორები, რომლებიც დეტალურად გაგაცნობენ შემდეგ საკითხებს:

ფაკულტეტზე არსებული პროგრამები და მათში შემავალი კონცენტრაციები;
საბაკალავრო საფეხურზე სწავლის მოდელი (პროგრამის სტრუქტურა, ზოგადი მოდულის რაობა, კრედიტების გადანაწილების სქემა ძირითად და დამატებითი პროგრამებს შორის და ა.შ);
ამა თუ იმ სპეციალობის თავისებურებები და ზოგადი მიმოხილვა;
რეკომენდაციები ძირითადი და დამატებითი პროგრამების კომბინაციებისათვის;
“არგუსის” სისტემაში რეგისტრაციის პროცედურის აღწერა;
პასუხი სტუდენტების შეკითხვებზე სასწავლო პროცესთან დაკავშირებით.

პრეზენტაციის დრო: 3 ივლისი, 12:00 საათი / 15:00 საათი
ადგილმდებარეობა: ილიას სახელმწიფო უნივერსიტეტის B 202 აუდიტორია (ჭავჭავაძის გამზ. №32)

რევაზ არველაძე და ბერიკა შუკაკიძე თემაზე: "სამაგისტრო კურსი ფეხბურთის მენეჯმენტში"
2015-07-03 14:00
3 ივლისს 14:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის ბიზნესის სკოლა გიწვევთ შეხვედრაზე საქრთველოს ფეხბურთის ფედერაციის გენერალური მდივანთან რევაზ არველაძესთან და ბერიკა შუკაკიძესთან. მომხსენებლები ისაუბრებენ თემაზე – ” “სამაგისტრო კურსი ფეხბურთის მენეჯმენტში”.
დრო: 3 ივლისი, 14:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. №3/5)
დასწრება თავისუფალია.

საუნივერსიტეტო კონფერენცია ფსიქოანალიზისა და ფსიქოპათოლოგიის ფუნდამენტურ კონცეპტებზე
2015-07-03 18:00
3 ივლისს, 18:00 საათზე, ილიას სახელმწიფო უნივერსიტეტის A101 აუდიტორიაში, ასოციაციები ”ქართული ფსიქოანალიტიკური სივრცე” და ”მწვანე სახლი”, საქართველოში საფრანგეთის საელჩოსა და ილიას სახელმწიფო უნივერსიტეტის თანადგომით, ატარებს საუნივერსიტეტო კონფერენციას ფსიქოანალიზისა და ფსიქოპათოლოგიის ფუნდამენტურ კონცეპტებზე.
მოხსენებათა განრიგი:
კონფერენციაზე მოხსენებით წარდგებიან ფრანგი ფსიქოანალიტიკოსები:
ოლივიე დუვილი – თემა: ”სტრუქტურალური თეორიები ფსიქოპათოლოგიაში”;
კატრინ სალადენი – თემა: ბავშვთა ფსიქოპათოლოგიის საკითხისათვის: აუტიზმი და ფსიქოზი”.
მომხსენებელთა შესახებ:
ოლივიე დუვილი – ფსიქოანალიტიკოსი, ანთროპოლოგი, Paris 10-Nanterre-ისა და Paris 7 Denis-Diderot-ის უნივერსიტეტების პროფესორი, ფსიქიატრიის განვითარების ასოციაციის საპატიო წევრი, ევროპის ფსიქოანალიტიკური ფონდაციის სამეცნიერო კომიტეტის წევრი, საფრანგეთის ანთროპოლოგთა ასოციაციის საპატიო წევრი, 300-ზე მეტი სტატიისა და რამდენიმე წიგნის ავტორი.
კატრინ სალადენი – ფსიქოანალიტიკოსი, პარიზის ფსიქოანალიტიკური ფორმაციისა და ფროიდიანული კვლევის ასოციაციის წევრი (Espace Analytique), რამდენიმე წიგნისა და სტატიის ავტორი, ბავშვთა ფსიქოანალიტიკოსი პედოფსიქიატრიის სექტორში,
ასოციაცია ”მწვანე სახლის” თანადამფუძნებელი (თბილისი 2006 წ.).
დრო: 3 ივლისი, 18:00 საათი
ადგილმდებარეობა: ილიას სახელმწიფო უნივერსიტეტის A101 აუდიტორია (ჭავჭავაძის გამზ. №32)
დასწრება თავისუფალია.

ადმინისტრაციული F კორპუსის წინ მდებარე ტერიტორიის კეთილმოწყობა - სტუდენტური კონკურსის დაჯილდოების ცერემონიალი
2015-07-09 17:00
9 ივლისს, 17:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ილიაუნის მიერ გამოცხადებული სტუდენტური კონკურსის – ადმინისტრაციული F კორპუსის წინ მდებარე ტერიტორიის კეთილმოწყობა – დაჯილდოების ცერემონიალი. უნივერსიტეტის ადმინისტრაციის წევრებისაგან შემდგარი ჟიური გამოავლენს სამ გამარჯვებულს, რომელთაგან პირველი ადგილის მფლობელს გადაეცემა საგზური ყაზბეგში.
დრო: 9 ივლისი, 17:00 საათი
ადგილმდებარეობა: ილიას სახელმწიფო უნივერსიტეტის E 207 აუდიტორია (ჩოლოყაშვილის გამზ. 3/5)
დასწრება თავისუფალია.

წლის შემაჯამებელი დასაქმების ფორუმი - დამსაქმებელთა საყურადღებოდ
2015-07-10 12:00
10 ივლისს, 12:00-დან 17:00 საათამდე, ილიას სახელმწიფო უნივერსიტეტის ოთხივე ფაკულტეტის (მეცნიერებათა და ხელოვნების ფაკულტეტის, საბუნებისმეტყველო მეცნიერებებისა და საინჟინრო ფაკულტეტის, სამართლის სკოლის და ბიზნესის სკოლის ) ბაკალავრიატისა და მაგისტრატურის საფეხურების სტუდენტებისათვის ილიას სახელმწიფო უნივერსიტეტის B 202 აუდიტორიაში გაიმართება დასაქმების ფორუმი.
ჩვენი სტუდენტებისთვის ძალიან დიდი მოტივაცია იქნება, თუ თქვენი ორგანიზაცია წარმოდგენილი იქნება დასაქმების ფორუმზე. მოტივაციას კი, შემდეგი ფაქტორი განაპირობებს – ფორუმის ერთადერთი მიზანი არ არის დასაქმება. ფორუმზე სტუდენტებს ექნებათ შესაძლებლობა, გაეცნონ თქვენი ორგანიზაციის წარმომადგენლებს, შეიტყონ იმ მოთხოვნების შესახებ, რომლებიც თქვენთან არსებობს და, ზოგადად, დასახონ გეგმები – რაში უნდა გაძლიერდნენ, რომ მათზე მოთხოვნა გაიზარდოს დასაქმების ბაზარზე.
ფორუმის მსვლელობისას გამოყოფილი იქნება საპრეზენტაციო დარბაზი, სადაც თქვენ სურვილისამებრ შეგეძლებათ თქვენი ორგანიზაცია უკეთ გააცნოთ სტუდენტებს და დამსწრე საზოგადოებას. პრეზენტაციები წინასწარ იქნება დაანონსებული.
თუ გსურთ ფორუმში მონაწილეობა, გთხოვთ, შეავსოთ მარტივი სარეგისტრაციო ფორმა არაუგვიანეს 2015 წლის 3 ივლისისა და ჩვენ თავად დაგიკავშირდებით.

სტუდენტების საყურადღებოდ - წლის შემაჯამებელი დასაქმების ფორუმი ილიაუნიში
2015-07-10 12:00
10 ივლისს, 12:00-დან 17:00 საათამდე, ილიას სახელმწიფო უნივერსიტეტის ოთხივე ფაკულტეტის (მეცნიერებათა და ხელოვნების ფაკულტეტის, საბუნებისმეტყველო მეცნიერებებისა და საინჟინრო ფაკულტეტის, სამართლის სკოლის და ბიზნესის სკოლის) ბაკალავრიატისა და მაგისტრატურის საფეხურების სტუდენტებისათვის B კორპუსის 202 აუდიტორიაში გაიმართება დასაქმების ფორუმი.
ფორუმზე სტუდენტებს ექნებათ შესაძლებლობა, გაეცნონ სხვადასხვა ორგანიზაციის წარმომადგენლებს, შეიტყონ იმ მოთხოვნების შესახებ, რომლებიც ამა თუ იმ კომპანიაში არსებობს და, ზოგადად, დასახონ გეგმები – რაში უნდა გაძლიერდნენ, რომ მათზე მოთხოვნა გაიზარდოს დასაქმების ბაზარზე. ფორუმის მსვლელობისას გამოყოფილი იქნება საპრეზენტაციო დარბაზი, სადაც კომპანიები ჩაატარებენ პრეზენტაციებს. პრეზენტაციების ჩატარების განრიგს გაეცანით ბმულზე.
დასაქმების ფორუმში მონაწილეობას მიიღებენ:

სადაზღვევო კომპანია „ჯიპიაი ჰოლდინგი”
„სოციოლოგი”
შპს „HR პარტნერსი“
„ორბელიანი-საქართველო”
შპს „სან პეტროლიუმ ჯორჯია“
სარეაბილიტაციო და სოციალური ადაპტაციის ცენტრი „აისი“
სასკოლო კვლევების ცენტრი
studentjob.ge
„აი სი ჯგუფი”
არასამთავრობო ასოციაცია ”ჰერა XXI”
Georgian Credit
“საქართველოს ეროვნული ბოტანიკური ბაღი”
„იმედი L”
“ათინათი “
IDFI
იუსტიციის სამინისტროს სსიპ დანაშაულის პრევენციის ცენტრი
სსიპ პრობაციის ეროვნული სააგენტო
თსუ შოთა რუსთაველის ქართული ლიტერატურის ინსტიტუტი
სადაზღვევო კომპანია „ალდაგი”
სსიპ საქართველოს ადვოკატთა ასოციაციის სასწავლო ცენტრი
შპს „არქი“
საქართველოს სოციალურ მუშაკთა ასოციაცია
არასამთავრობო ორგანიზაცია „ახალგაზრდა ადვოკატები”
„ფლიტ მედია”
სადაზღვევო კომპანია „კოპენბური“
„ლიბერთი ბანკი”
თავისუფალ მოქალაქეთა გაერთიანება
„მინიკრედიტი”
„ვისოლ ჯგუფი”
მიკროსაფინანსო ორგანიზაცია “კრედო”
საქართველოს ფოსტა
საქართველოს საკონსტიტუციო სასამართლო
შპს ,,საერთაშორისო კორპორაცია აი სი არ”
შპს ფრანკე ავკასუსი (Franke Caucasus Ltd.)

მონაწილე კომპანიების რაოდენობა იზრდება.
რჩევა: დასაქმების ფორუმზე თან იქონიეთ თქვენი CV-ის რამდენიმე ასლი, რომელსაც კომპანიის წარმომადგენლებს დაუტოვებთ.

გთავაზობთ CV-ის ჩვენ მიერ შემუშავებულ სტანდარტულ ფორმას, რომელიც შეგიძლიათ ჩამოტვირთოთ აქ.

ილიაუნის ბიზნესის სკოლის საინფორმაციო შეხვედრა პირველკურსელებთან
2015-07-10 15:00
10 ივლისს, 15:00 საათზე, ილიას სახელმწიფო უნივერსიტეტის E 407 აუდიტორიაში, ილიაუნის ბიზნესის სკოლის ადმინისტრაცია პირველკურსელთათვის ატარებს საინფორმაციო შეხვედრას ძირითადი მიმართულების არჩევასთან დაკავშირებით.
დრო: 10 ივლისი, 15:00 საათი
ადგილმდებარეობა: ილიას სახელმწიფო უნივერსიტეტის E 407 აუდიტორია (ჩოლოყაშვილის გამზ. №3/5)

მეწარმე კურსდამთავრებულთა ცენტრის პრეზენტაცია
2015-07-10 19:00
10 ივლისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება მეწარმე კურსდამთავრებულთა ცენტრის პრეზენტაცია. ცენტრში ამ დროისთვის 60-მდე მეწარმე კურსდამთავრებულია გაერთიანებული. პრეზენტაციაზე საუბარი იქნება სამომავლო გეგმებზე, კურსდამთავრებულების მეტად ჩართვაზე საუნივერსიტეტო ცხოვრებაში.
პრეზენტაციაზე სიტყვით წარდგებიან:
გიგა ზედანია – ილიას სახელმწიფო უნივერსიტეტის რექტორი: მისასალმებელი სიტყვა, კურსდამთავრებულთა და მეწარმე კურსდამთავრებულთა ქსელის მნიშვნელობის შესახებ;
ნინო დვალიძე – ილიას სახელმწიფო უნივერსიტეტის რექტორის მოადგილე: მეწარმეობისა და ინოვაციური ეკოსისტემის მნიშვნელობის, მიმდინარე პროექტების შესახებ;
ნინო ენუქიძე – EANET პროექტის კოორდინატორი: მეწარმე კურსდამთავრებულთა ცენტრის მიზნების, ამოცანების და შესაძლებლობების განხილვა, საიტის მოკლე პრეზენტაცია;
მეწარმე კურსდამთავრებულთა ცენტრის ხელმძღვანელი, მაია ნონიაშვილი მეწარმე კურსდამთავრებულებს სასაჩუქრე პაკეტებს გადასცემს. პრეზენტაციის ფარგლებში, მოეწყობა მეწარმე კურსდამთავრებულთა პროფილების ვიდეოჩვენება. პრეზენტაცია დასრულდება ფურშეტით.
დრო: 10 ივლისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი “ლიგამუსი” (ჭავჭავაძის გამზ. №32)
